**ZAPISNIK SESTANKA ŽUPNIJSKEGA PASTORALNEGA SVETA: 4. seja**

Dne 15. novembra v letu Gospodovem 2010

Prisotni: Anica Batis, Blaž Kmetič, dr.Bojan Ogorelec, Franc Banko, Jakob Ložar, Marija Kurent, Matic Mušič, Roman Cimerman, Vera Maglica, kg. dr. Bogdan Dolenc.

Pričetek od 18.40 uri.

Sestanek smo pričeli z molitvijo in duhovno mislijo dr.Bogdana Dolenca.

Sestanek smo nato nadaljevali z predstavitvijo zvočne opreme za procesije. G. Klemenčič iz podjetja ITHEC nam je prijazno predstavil en primer prenosljivega zvočnika, za nakup tega dotičnega modela zvočnika se nismo odločili, ker je bilo rečeno, da po novem letu pridejo na tržišče boljši zvočni kompleti za procesije. Zato smo sklenili, da bomo z nakupom počakali na nove, ki pridejo po novem letu.

Naslednja točka dnevnega reda je bila ADVENT in BOŽIČ

Predlagatelj te točke dnevnega reda je ravno to sejo bil odsoten. Tako da kaj dosti ni bilo izrečenega na to temo. Smo pa vzeli v misel otroško polnočnico oziroma večerno mašo.

Pogovor je tekel v zvezi s tem da bi bila maša lahko dopoldne ne pa popoldne tako kot je bila do sedaj, pri dogovorih nismo dosegli nič, tako da maša 24.12 do nadaljnjega ostaja ob 18.00.

Razdeljena pa je bila tudi tabela priprave na advent in božič v župniji trzin.

V naslednji točki smo spregovorili o dopisih in odgovorih iz občine.

Dopise smo prebrali bili so v zvezi s cestnimi tablami, ki bi vodile obiskovalcem Trzina k naši lepi cerkvi. Nato je bil poslan dopis v zvezi z rušenjem ograje na mostu in postavitvijo klopi. Poslali smo tudi dopis v katerem opišemo situacijo v zvezi z nakupom pometača..Zadnji dopis pa je bil napisan in poslan zaradi osvetljave ki osvetljuje cerkev.

Vsi ti dopisi so arhivirani zato jih nebom natančno prepisoval v zapisnik.

Na dane dopise je občina podala različne odgovore glede na motiv dopisa vsi pa so bili zavrnjeni z takimi ali drugačnimi izgovori. Tudi odgovore imamo arhivirane.

Pod točko razno je bilo izrečeno bore malo besed poudarili smo samo, da bi bilo lepo če bi župnija Trzin veliko več objavljala v Odsev kot do sedaj.

Določitev datuma za naslednji sestanek ŽPS-ja je 13.12.2010 po maši.

Zaključili smo z molitvijo in sicer ob 20. uri in 18 minut.

Zapisal: Matic Mušič